شەفەق
نیوز/ سەرچەوەیگ ئەمنی لە بەغداد، ئمڕوو یەکشەممە، خەوەردا لە کوشیان پیاو و ژنیگ وە
گولەی کەسیگ پەرد بویە ناو ماڵیان لە خوەرهەڵات بەغداد، و کەسەیلیگ چەکدار نەناسریاگ
پەلامار ماڵ چالاکوانیگ سیاسی لە بەعقوبە دانە.
سەرچەوەگە
ئەرا ئاژانس شەفەق نیوز وت: کابرایگ پەرد بویە ناو ماڵیگ لە ناوچەی بەغداد جديدە خوەرهەڵات
پایتەخت، و تەقە کرد و ژن و پیاویگ کوشت.
دیاری
کرد ک هیزیگ ئەمنی روی کەرد وەرەو شوین رویداوەگە و دوو تەرمەگە ئەرا فەرمانگەی پزشک
دادوەری برد، و لێکۆڵینەوە لە رویداوەگە واز کردن، وتیش: وەگورەی زانیاریەیل، بکوشەگە
لەلای قوربانیەیل ناسیایە.
لەلایگتر،
سەرچەوەیگ ئەمنی لە دیالە، ئەرا ئاژانس شەفەق نیوز وت: کەسەیلیگ نەناسریاگ پەلامار
ماڵ چالکوان سیاسی سەیف دەهلەگی دانە، وگولە لە ماڵەگە وەشاننەز وەبی زەرەدیگ گیانی
یا دارایی رفوو بوی.
وتیش:
هیزیگ ئەمنی لە شوین رویداوەگە ئامادە بای، و لێکۆڵینەوە ئەرا رەسین وە بندروس رویداوەگە
واز کردن، و هووکارەیل پەلامارەگە هیمان نادیارە.
